આજના સમયે શિક્ષણનું મહત્વ તો વઘ્યું છે પરંતુ ભણવું એ વિદ્યાર્થીઓ માટે જાણે એક બોજારૂપ થઈ ગયું હોય તેમ લાગી રહ્યું છે. હાલ, શાળાઓ કે કોલેજોમાં અભ્યાસક્રમ માત્ર પુસ્તકોમાંથી જ પુરો કરી દેવાય છે. ખરેખર જેની જરૂર છે એવું પ્રેકટીકલ જ્ઞાન વિદ્યાર્થીઓને પીરસાતું જ નથી. ભારતમાં આ જ પ્રકારની શિક્ષણ પઘ્ધતિ વિદ્યાર્થીઓના વિકાસની આડે અવરોધરૂપ બની છે. વિદ્યાર્થીઓને ભણતરનો ભાર લાગી રહ્યો છે ત્યારે આ પઘ્ધતિને નાબુદ કરી ‘ભાર વગરનું ભણતર’ કરવા સરકારે અહમ પગલુ ભર્યું છે અને નવી એજયુકેશન પોલીસી અમલી બનાવવા કમરકસી છે પરંતુ શું આ નવી શિક્ષણ પઘ્ધતિ શૈક્ષણિક ક્ષેત્રે સમતોલન જાળવી શકશે ? શું ખરેખર ભાર વગરનું ભણતર બનશે કે પછી ભણતર વિનાનો ભાર બની જશે.